kardosdrur/scandi-wiki huggingface dataset:
C.A. Thyregod

Christen Andersen Thyregod (født 12. november 1822 i landsbyen Thyregod ved Vejle, død 31. juli 1898 i København) var en dansk forfatter. 

Hans forældre var meget fattige, og allerede som 8 års dreng måtte han bort fra hjemmet for selv at tjene sin føde mellem fremmede. Til han blev 16 år, vogtede han får på heden, levede i stor ensomhed og kendte ingen anden glæde end den at læse historiebøger i de korte stunder, hans pligter levnede ham ro dertil. Så var han i 7 år ved væverhåndværket; af og til skrev han vers; et enkelt digt, som blev trykt i flere blade, vakte opmærksomhed, og ved privat hjælp samt ved støtte af kong Christian VIII blev det ham muligt at komme ind som elev på Jelling Seminarium. Studierne der blev afbrudte ved krigen 1848; Thyregod gik med som frivillig, men viste sig snart for svag til at tåle feltlivets anstrengelser og vendte tilbage til seminariet, hvorfra han 1849 afgik med skolelærereksamen. Derefter var han først i 2 1/2 år ansat ved to biskoler på heden; 1852 fik han embede i Ans syd for Viborg, og der blev han og røgtede sin gerning med troskab og dygtighed indtil 1881, da han tog sin afsked og flyttede til København. 

Allerede 1864 havde Thyregod udgivet sin første bog, Historier og Sagn; 1869—70 var han slået igennem med den 4 binds samling fortællinger Blandt Bønder; derpå fulgte Fra Herregaard og Landsby, Skildringer af det virkelige Liv, Fra afsides Egne, Godtfolk og Kæltringer og flere større samlinger af folkelivsskildringer i novelleform; til blade og tidsskrifter samt til folkekalendere og illustrerede almanakker leverede han i årenes løb fortællinger i hundredvis. Sine emner tog han gennemgående fra den jyske almues liv, som han i sine bedste arbejder skildrede troværdig og med ægte og varm følelse. Synderlig fantasi sad han ikke inde med, og kompositionen var aldrig hans stærke side, men han så friskt og ofte ret skarpt på sine modeller og tegnede dem ikke sjælden med en sikkerhed og en sympati, der ikke kunne undgå at virke med en umiddelbar styrke, som vakte interesse for deres personlighed og livsførelse; for kraftig naturskildring havde han et ret ejendommeligt anlæg. Vil man danne sig en forestilling om Thyregod som en af den såkaldte "skolelærerlitteraturs" virkelig dygtige, om end ikke meget talentfulde banebrydere, må man imidlertid søge til hans ældre arbejder. Efter at han havde bosat sig i København, vel endogså noget tidligere, udfoldede han en i høj grad forceret litterær virksomhed.

Kilder

Eksterne henvisninger 
 

Skolefolk fra Danmark
Novelleforfattere fra Danmark
Dansksprogede forfattere fra Danmark
Danskere i 1800-tallet
Hanna Fogelström

Hanna Victoria Fogelström (født 8. november 1990 i Partille, Sverige) er en svensk håndboldspiller, der spiller for Toulon Saint-Cyr Var Handball og Sveriges kvindehåndboldlandshold. Hun deltog for sit land under VM i håndbold 2011 i Brasilien.

Referencer

Eksterne henvisninger 
 

Håndboldspillere fra Sverige
Retrograd amnesi

Retrograd amnesi (RA) er tab af hukommelse i forhold til begivenheder eller information der blev lært før en skade eller under sygdommen. Det har en tendens til at påvirke episodisk, autobiografisk og deklarativ hukommelse negativt, mens procedural hukommelse forbliver intakt og ingen problemer med at lære ny viden. RA kan være midlertidigt eller mere permanent baseret på graden af dens årsag og den fungerer som regel sammen med Ribots lov: hvor subjekter har større risiko for at miste minder tæt på en traumatisk hændelse, end mere fjerne minder. Typen af information der glemmes kan være meget specifik, som en enkelt begivenhed eller mere generelt, hvorved det minder mere om generelt hukommelsestab. Det skal ikke forveksles med anterograd amnesi, der er en manglende evne til at danne nye minder efter en skade eller sygdom.

Referencer 

Neurologiske sygdomme
Hvideruslands håndboldforbund

Hvideruslands håndboldforbund (, , forkortet BFH) er det officielle håndboldforbund i Hviderusland. Hvideruslands håndboldforbund har siden 1992 været medlem af internationale håndboldforbund (IHF). De er også medlem af det europæiske håndboldforbund (EHF). De bestyrer Hvideruslands håndboldlandshold og Hvideruslands kvindehåndboldlandshold

Kilder

Eksterne henvisninger 
 Hvideruslands håndboldforbund hos EHF 
 Hvideruslands håndboldforbund hos the-sports.org 
 

Håndboldforbund
Håndboldforbund
Minsk
Choi Su-min

Choi Su-min (født. 9. Januar 1990) er en sydkoreansk håndboldspiller, som deltog under VM i håndbold 2013 i Serbien.

Referencer 

Håndboldspillere fra Sydkorea
Håndboldspillere ved sommer-OL 2020
Bess Truman

Elizabeth "Bess" Virginia Truman (født Wallace 13. februar 1885, død 18. oktober 1982) var USA's førstedame i perioden 1945 til 1953, hvor hendes mand, Harry S. Truman var præsident.

Referencer

Eksterne henvisninger 

USA's førstedamer
Amerikanere i 1800-tallet
Amerikanere i 1900-tallet
Kim Jin-yi

Kim Jin-yi (født. 20. Juni 1993) er en sydkoreansk håndboldspiller, som deltog under VM i håndbold 2011 i Brasilien.

Hun repræsenterede  ved kvindernes håndboldturnering under Sommer-OL 2020 i Tokyo.

Hun var også med til at vinde guld ved Asienmesterskabet i 2018 i Japan, efter finalesejr over , med cifrene 30-25.

Referencer 

Håndboldspillere fra Sydkorea
Håndboldspillere ved sommer-OL 2020
Park Mi-ra

Park Mi-ra (født. 20. April 1987) er en sydkoreansk håndboldspiller, som spiller for Sydkorea, og deltog under VM i håndbold 2013 i Serbien.

Referencer 

Håndboldspillere fra Sydkorea
Herman Gorter

Herman Gorter (født 26. november 1864 i Wormerveer, død 15. september 1927 i Sint-Joost-ten-Node) var en nederlandsk digter og medstifter af Sociaal-Democratische Partij i Nederlandene.



Han blev mest kendt for sit digt af en episk længde kaldet Mei (maj) (1889). Åbningssætningen blev til en vending:

Herman Gorter regnes blandt de største digtere i nederlandske sprog.

Statuer

Bibliografi 
 1889 - De interpretatione Aeschyli metaphorarum
 1889 - Mei
 1890 - Verzen
 1895 - Spinoza, Ethica
 1897 - De school der poëzie
 1903 - Verzen
 1906 - Een klein heldendicht
 1912 - Pan
 1928 - In memoriam
 1928 - Verzen
 1930 - Liedjes (tre deler)
 1931 - De arbeidersraad
 1934 - Sonnetten
 1935 - De groote dichters

Litteratur 
 Herman de Liagre Böhl, Herman Gorter 1864-1927, Uitgeverij balans, 1996, 
 Herman Gorter, Geheime geliefden: brieven aan Ada Prins en Jenne Clinge Doorenbos, 2014, Uitgeverij Van Oorschot,

Eksterne henvisninger 

 
 Herman Gorter i Biografisch Woordenboek van het Socialisme en de Arbeidersbeweging in Nederland
 Herman Gorter i Biografisch Woordenboek van Nederland
 Herman Gorter. 1864-1927, Nederlandsksprogede Marxistiske Internetarkiv
 Gedicht Blauw vlamt de lucht  på en mur i Leiden
 Paul Vincent, Herman Gorter: Poems of 1890 A Selection © 2015 UCL Press

Noter 

Digtere fra Nederlandene
Grønlands Idrætsforbund

Grønlands Idrætsforbund (, GIF) er en samlende organisation for sport på foreningsniveau i Grønland.

De følgende organisationer er medlem af GIF:

 Grønlands Badminton Forbund
 Grønlands Boldspil-Union (GBU)
 Grønlands Håndbold Forbund
 Grønlands Kajak Forbund
 Grønlands Ski Forbund
 Grømlands Taekwondo Forbund
 Grønlands Bordtennis Union
 Grønlands Volleyball Forbund

Eksterne henvisninger 
 Officiel hjemmeside   

Sport i Grønland
Organisationer fra Grønland
Wikitribune

Wikitribune er et nyhedswebsted, hvor professionelle journalister undersøger og rapporterer nyheder, og hvor frivillige kuraterer artikler ved korrekturlæsning, faktatjek og tilføjelse af kilder. Jimmy Wales, medstifter af Wikipedia, annoncerede webstedet i april 2017. Wikitribune er ikke tilknyttet Wikipedia eller dets moderorganisation Wikimedia Foundation.

På nuværende tidspunkt er demo-versionen af webstedet kun gjort tilgængeligt for et udvalgt publikum, som for eksempel nyhedsmedier.

Se også 
 Borger-journalistik
 Videnskabelig journalistik

 CORRECT!V, non-profit undersøgende journalistik-center i Tyskland
 De Correspondent, nederlandsk nyhedshjemmeside, som prioriterer sammenhæng i rapporteringen
 Krautreporter, uafhængig tysk nyhedshjemmeside, der understøttes af crowdfunding
 Wikinews, Wikimedia Foundations nyhedsprojekt

Henvisninger

Eksterne henvisninger 
 

Netaviser
Hubert Dreyfus

Hubert Lederer Dreyfus (født 15. oktober 1929, død 22. april 2017) var en amerikansk filosof og filosofiprofessor ved University of California, Berkeley.

Hans primære interesser omfattede fænomenologi, eksistentialisme og filosofi vedrørende psykologi og litteratur, såvel som de filosofiske implikationer af kunstig intelligens. Dreyfus var kendt for sin eksegese af Martin Heidegger, hvis kritik blev kaldet "Dreydegger".

Bibliografi 
 1965. "Alchemy and Artificial Intelligence". Rand Paper.
 1972. What Computers Can't Do: The Limits of Artificial Intelligence. 
 1979. What Computers Can't Do: The Limits of Artificial Intelligence. (revised) , .
 1983. (med Paul Rabinow) Michel Foucault: Beyond Structuralism and Hermeneutics. Chicago, Ill: The University of Chicago Press. 
 1986 (med Stuart Dreyfus). Mind Over Machine: The Power of Human Intuition and Expertise in the Era of the Computer. New York: Free Press.
 1991. Being-in-the-World: A Commentary on Heidegger's Being and Time, Division I. Cambridge, MA: MIT Press. , ' 1992. What Computers Still Can't Do: A Critique of Artificial Reason. Cambridge, MA: MIT Press. 
 1997, Disclosing New Worlds: Entrepreneurship, Democratic Action, and the Cultivation of Solidarity, (medforfatter, med Fernando Flores og Charles Spinosa)
 2000. Heidegger, Authenticity, and Modernity: Essays in Honor of Hubert Dreyfus, Volume 1. Cambridge, MA: MIT Press. .
 2000. Heidegger, Coping, and Cognitive Science: Essays in Honor of Hubert L. Dreyfus, Volume 2. Cambridge, MA: MIT Press. 
 2001. On the Internet Revised Second Edition. London and New York: Routledge. 
 2011. (med Sean Dorrance Kelly)  All Things Shining: Reading the Western Classics to Find Meaning in a Secular Age. Reviewed by Garry Wills in New York Review of Books, April 7, 2011, pages 16–18.
 2015. (med Charles Taylor) Retrieving Realism''. Harvard University Press.

Kilder/referencer

Eksterne henvisninger 
 Professor Bert Dreyfus at the Berkeley Philosophy Department Web page
 Professor Bert Dreyfus's UC Berkeley Home Page
 
 
 Webcast: Man, God, and Society in Western Literature

Filosoffer fra USA
Fænomenologer
Grimoald den ældre

Grimoald den ældre (; født 616, død 657) var rigshovmester i det frankiske rige Austrasien fra 643 til 656. Han var søn af Pipin af Landen og Itta af Metz. Grimoald tjenestegjorde under merovingerkongerne Klodvig II og Klotar III. Han havde to søstre, Gertrude af Nivelles og Begga, som begge blev erklærede som helgener. Det samme blev hans moder.

Liv og virke 
Da Pipin af Landen døde i 640, blev Grimoald overhoved for sin husholdning, den mægtigste i Austrasien. På dette tidspunkt gjorde Radulf, hertug af Thüringen, oprør mod Sigibert III, konge af Austrasien. Grimoald deltog i den efterfølgende militære ekspedition mod oprørerne, men den mislykkedes. Grimoald formåede alligevel i at redde livet på kongen og blev hans nære ven. Ved at fjerne rigshovmesteren Otto, overtog han positionen som hans fader en gang havde.

Grimoald overbeviste derefter den barnløse konge til at adoptere sin søn, Kildebert. Sigibert fik til sidst en arving, Dagobert II, men Grimoald frygtede sit eget dynastis skæbne og sendte den unge Dagobert i eksil, enten til et irsk kloster eller katedralskolen i Poitiers. Da Sigibert døde, indsatte Grimoald sin egen søn på tronen i Austrasien.

Der er to forskellige beretninger om hans død. Den første version fortæller, at Grimoald blev afsat og henrettet af kongen af Neustrien, som således genforenede frankernes kongerige. Den anden, i Liber historiae Francorum, fortæller at Klodvig II af Neustrien tog ham til fange og henrettede ham i 657. Denne kilde behandler Klodvigs styre med fjendskab og hans søn Klotar III med foragt.

Noter

Litteratur 
 Riché, Pierre (1983 ): Les Carolingiens, une famille qui fit l'Europe, Paris: Hachette, coll. «Pluriel», (ny utg.. 1997), , s. 29-34
 Settipani, Christian (1993): La Préhistoire des Capétiens (Nouvelle histoire généalogique de l'auguste maison de France, bind. 1), Villeneuve d'Ascq, réd. Patrick van Kerrebrouck, 

Frankrigs historie
Childebert 3.

Childebert 3., kaldet den retfærdige () (670 eller antagelig 683-23. april 711), var søn af Teoderik III og Clotilda (eller Doda) og var frankernes konge (695-711). Han var tilsyneladende en marionet for rigshovmesteren Pipin af Heristal, selv om hans placita viser ham, når han dømmer efter sin egen vilje, selv mod pipinide-klanen. Hans kaldenavn har ingen fornuftig begrundelse uden at det muligvis er et resultat af disse afgørelser, for Liber historiae Francorum kalder ham en "berømt mand" og en "retfærdig mand med godt ry".

Han giftede sig i 697 med Edonne og fik en søn med hende kaldet Dagobert, som efterfulgte ham. Det er muligt, men ikke særlig sandsynligt, at Klotar IV også var hans søn. Han tilbragte næsten hele livet i en kongelig villa ved Oise.

Det var under hans styre på 16 år, at biskopen i Avranches, Saint Aubert, på opfordring fra ærkeenglen Mikael i 708 grundlagde klosteret i Mont-Saint-Michel.

Da han døde den 23. april 711, begyndte det sydlige Gallien at blive uafhængigt. Burgund under biskop Savarik af Auxerre, Aquitaine under hertug Odo den store og Provence under Antenor. Han blev gravlagt i kirken til Sankt Stefan ved Choisy-au-Bac nær Compiègne.

Eksterne henvisninger 
 Oxfords merovingerside (engelsk)
 From Merovingians to Carolingians: Dynastic Change in Frankia  (engelsk)

Frankiske konger
Teoderik 3.

Teoderik III () (død 691) var konge af Neustrien (med Burgund) ved to anledninger (673 og 675-691) og konge af Austrasien fra 679 til han døde. Dermed var han frankernes enekonge fra 679.

Han var søn af Klodvig II og Balthild og er blevet beskrevet som en marionet, en roi fainéant, af hofmester Ebroin som til og med kan have udnævnt ham uden støtte fra adelsmændene. Han efterfulgte sin broder Klotar III i Neustrien i 673, men Childerik II af Austrasien fjernede ham kort tid inden, at han døde i 675, og Teoderik tog sin trone tilbage. Da Dagobert II døde i 679, fik han Austrasien oveni og var konge over hele det frankiske rige.

Han og hofmesteren i Neustrien, Waratton, indgik fred med Pipin af Herstal, hofmester i Austrasien, i 681. Men da Waratton døde, gik den nye hofmester, Berthar, til krig mod Austrasien. Pipin udryddede den burgund-neustriske armé under Berthar og Teoderik (en neustrier) i slaget ved Tertry i 687, og lagde dermed grundlaget for austrasisk dominans af den frankiske stat.

Familie og børn 

Han giftede sig med Clotilda, muligvis datter til Ansegisel og sankt Begga af Landen, og havde følgende børn:

 Bertrada af Prüm (676-740)
 Klodvig IV, konge (691-695)
 Childebert III, konge (691-695)

Og muligvis:

 Klodvig III, konge af Austrasien (675-676)
 Klotar IV, konge af Austrasien (717-719)

Litteratur 
 Dieter R. Bauer, Rudolf Hiestand, Brigitte Kasten, Sönke Lorenz (Hrsg.): Mönchtum – Kirche – Herrschaft 750–1000. (Josef Semmler zum 65. Geburtstag). Thorbecke, Sigmaringen 1998, .
 Eugen Ewig: Die Merowinger und das Frankenreich (= Kohlhammer-Urban-Taschenbücher. Bd. 392). 2., überarbeitete und erweiterte Auflage. W. Kohlhammer, Stuttgart u. a. 1993,  (Urban-Taschenbücher 392).
 Pierre Riché: Die Karolinger. Eine Familie formt Europa (= dtv 4559). 2. utgave. Deutscher Taschenbuch-Verlag, München 1992, .
 Rudolf Schieffer: Die Karolinger (= Kohlhammer-Urban-Taschenbücher. Bd. 411). 2., durchgesehene und ergänzte Auflage. Kohlhammer, Stuttgart u. a. 1997, .
 Josef Semmler: Spätmerowingische Herrscher. Theuderich III. und Dagobert II. In: Deutsches Archiv für Erforschung des Mittelalters. Bd. 55, 1999, s. 1–28, (Digitalisert).

Eksterne henvisninger 
 Oxfords merovingerside (engelsk)

Frankiske konger
Teoderik 4.

Teoderik IV (fransk: Thierry) var frankernes konge fra 721 til han døde i 737. Han var søn af kong Dagobert III.

Under hans styre blev riget kontrolleret af rigshovmesteren Karl Martell.

Efter hans død stod den frankiske trone tom i syv år, før Pipin den yngre sørgede for, at Childerik III, den sidste merovingerkongen, efterfulgte ham.

Noter

Eksterne henvisninger 
 Oxfords merovingerside (engelsk)

Frankiske konger
Karup Kølvrå Idrætsklub

Karup Kølvrå Idrætsklub (KKIK) er en dansk idrætsklub, som blev grundlagt i 1968. Klubben blev grundlagt på baggrund af sammenlægningen af Karup og Kølvrås to fodboldhold, og siden hen kom håndbold på programmet.

KKIK er en breddeklub, der i dag har ca. 700 medlemmer, fordelt på syv afdelinger: Gymnastik, fodbold, håndbold, floorball, badminton, løbemotion og cykelmotion. Lidt over halvdelen af klubbens medlemmer er under 18 år. Klubbens bedste fodboldhold spiller i JBU's serie 2.

Referencer 

Idrætsforeninger i Danmark
Etableret i 1968
Kølvrå Idrætsklub
Tantalus

Tantalus kan refere til:

 USS Tantalus (ARL-27), amerikansk reperationsskib fra anden verdenskrig
 HMS Tantalus (P318), en britisk T-klasse ubåd fra anden verdenskrig
 Tantalus (kabinet), et kabinet til udstilling af karafler, der sikrer indholdet
 Tantalus Media, et australsk spiludviklingsfirma
 Tantalus, en dansk kortfilm fra 2014
 "The Torment of Tantalus" (Stargate SG-1), en tv-serie episode fra 1997
 Tantalus, en fængselskoloni i Star Trek-episoden "Dagger of the Mind" fra 1966

Dyr 
 Abisara tantalus, en sommerfugl i Riodinidae-familien
 Aellopos tantalus, et møl af Sphingidae-familien
 Lepidochrysops tantalus, en sommerfugl Lycaenidae-familien
 Mecyclothorax tantalus, en bille Carabidae-familien
 Tantalusabe (Chlorocebus tantalus), en art aber fra Ghana, Sudan ogKenya

Steder 
 2102 Tantalus, en asteroide
 Mount Tantalus, southwestern British Columbia, Canada
 Tantalus Bluffs, Dufek Coast, Antarktis
 Tantalus Formation, en geologisk formation
 Tantalus (Oahu), en tinde på øen Oʻahu, Hawaiian
 Tantalus Peak, Victoria Land, Antarktis
 Tantalus Range, en bjergkæde i det sydvestlige British Columbia
Tour de Bretagne 2017

Tour de Bretagne 2017 er den 51. udgave af det franske landevejscykelløb i Bretagne. Løbet foregår i perioden 25. april til 1. maj 2017. Løbet er en del af UCI Europe Tour 2017 og er i kategorien 2.2.

Hold og ryttere

Danske ryttere
Mikkel Frølich Honoré kører for Lotto-Soudal U23

Etaperne

1. etape

2. etape

3. etape

4. etape

5. etape

6. etape

7. etape

Resultater

Eksterne henvisninger 

UCI Europe Tour 2017
Cykelløb i Frankrig
Klodvig 2.

Klodvig II (moderne fransk "Louis", moderne tysk "Ludwig") (637-27. november 657) efterfulgte sin fader Dagobert I i 639 som konge i Neustrien og Burgund. Hans broder Sigibert III havde været konge af Austrasien siden 634. Han var indledningsvis under formynderskab af sin moder Nanthild til hun døde lidt over 30 år gammel i 642. Dette dødsfald gjorde, at han faldt under indflydelse af de sekulære magnater, som reducerede den kongelige magt til egen fordel.

Liv og virke 

I 649 tog Klodvig II sig en hustru, en angelsaksisk slave ved navn Balthild (626-680). Hun blev købt i York af rigshovmester Erkhinoald, ført til Frankerriget og giftet bort til Klodvig II. Hun gav ham tre sønner, som alle blev konger efter hans død: Den ældste, Klotar, efterfulgte ham og hans næstældste søn, Kilderik, blev til sidst placeret på Austrasiens trone af rigshovmesteren Ebroin. Den yngste, Teoderik, efterfulgte Kilderik i Neustrien og blev til sidst frankernes enekonge af Frankerriget, som omfattede Neustrien og Austrasien.

Han var mindreårig ikke hele, men store dele af sit styre. Han bliver nogen gange regnet som konge af Austrasien i perioden 656-657 da Kildebert den adopterrfe havde ranet tronen til sig. Som mindreårig og underlagt stærke magnater, som styrede i hans sted, er han blevet karakteriseret som en roi fainéant, "gør-ingenting-konge"; en beskrivende betegnelse som har sit ophav i Einhards biografi over Karl den Store, som betegnede de sidste merovingerkonger som konger "alene af navn".

Død 
Klodvig II døde den 31. oktober 657, 22 år gammel, efter at have været konge i 18 år. På traditionelt vis blev Klodvig II gravlagt i klosterkirken Saint-Denis i Paris som sine forfædre, ved siden af sin fader Dagobert.

Noter

Litteratur 
 Verseuil, Jean (1946): Les rois fainéants : de Dagobert à Pépin le Bref 629-751, Paris: édition Critérion, .

Eksterne henvisninger 
 Notices d'autorité: Fichier d'autorité international virtuel • Bibliothèque nationale de France

Frankiske konger
Tantalus (kabinet)

En Tantalus er et lille trækabinet, der indeholder to eller tre karafler. Dens definerende egenskab er, at den har en lås og en nøgle. Formålet er at forhindre uautoriserede personer i at drikke indholdet (særligt i at "tjenere og yngre sønner får fat i whiskyen"), mens den stadig gør det muligt at udstille indholdet. Navnet referer til den utilfredsstillede karakter Tantalos fra den græske mytologi.

Det oprindelige patent fra 1881 (UK Patent 58948) blev taget af George Betjemann, der var kabinetmager fra Holland. Betjemann & Sons havde et værksted på 34–42 Pentonville Road, London fra 1830'erne.

Kun ganske få af Betjemanns eksemplarer er i dag bevarede, og de bliver generelt solgt på auktioner for tusindvis af dollars. Originale tantaluskabinetter som Betjemann har fremstillet har en lille plade i messing eller sølv som viser hans hallmark. Senere modeller, i en ganske anden stil, blev også kaldt "The Betjemann Tantalus" selvom de ikke er fremstillet af ham på hans værksted i Pentonville.

Betjemann var farfar til poeten John Betjeman, som i Summoned by Bells kaldte opfindelsen for grundlæggelsen af familiens formue.

Referencer

Commonscat 

Væskebeholdere
Kabinetter
Issa Hayatou

Issa Hayatou (født 9. august 1946) er en camerounesisk fodboldpolitiker. Han var den 8.præsident i FIFA, hvor han tog over, da hans forgænger Sepp Blatter ikke måtte fortsætte. Han blev afløst af Gianni Infantino. Han var også præsident for CAF fra 1988 til 2017.

Referencer 

FIFA-præsidenter
Personer fra Cameroun
Ask Hasselbalch

Ask Hasselbalch (født 28. februar 1979 i København) er en dansk filminstruktør som fik sin spillefilmsdebut med superhelte-trilogien Antboy (2013), Antboy: Den Røde Furies hævn (2014) samt Antboy 3 (2016). Alle tre film modtog flere priser, deriblandt en Robert for årets børne- og familiefilm 2014 og 2015 samt Årets Svend 2014 og 2016. Nimbus Film endte med at sælge hele Antboy-trilogien til mere end 80 lande.

I juli 2017 offentliggjorde Det Danske Filminstitut på deres hjemmeside, at Ask Hasselbalch filmatiserer storfilmen Slangens gave, en fortsættelse til Lene Kaaberbøls Skammerens datter-film fra 2015. Filmen blev produceret af Nepenthe Film med et budget på 36 millioner kr. Slangens Gave fik premiere 24. januar 2019. Instruerede TV2s julekalender Kometernes Jul i 2021.

Hasselbalch er uddannet fra Det Kongelige Danske Kunstakademi 2004-2010 med en Master of Fine Arts samt fra filmuddannelsen Super16 årgang 5, 2010.

Han har medvirket i flere afsnit af filmpodcasten Dårligdommerne, hvor han sammen med værterne har kommenteret Bananen - skræl den før din nabo, Den røde tråd og Elvis Hansen - en samfundshjælper.

Hæder 
I 2015 modtog han Pråsprisen.

Ask Hasselbalch modtog i 2016 Erik Ballings Rejselegat med begrundelsen : “Dette års prismodtager er en filminstruktør og derudover en ægte cineast, der med sin entusiasme og forståelse for mediet såvel som publikum har formået at sætte sit præg på dansk film med noget så sjældent som en stærk trilogi, der falder i publikums smag.“

Privatliv 
Hasselbalch er lillebror til musiker og forfatter Sanne Gottlieb.

Filmografi 
som instruktør
 Sort oktober (2005) - kortfilm
 En sikker vinder (2008) - kortfilm
 Alliancen (2008) - kortfilm
 Huset overfor (2009) - kortfilm
 Vilddyr (2010) - kortfilm
 Antboy (2013)
 Antboy: Den Røde Furies hævn (2014)
 Antboy 3 (2016)
 Skammerens datter II: Slangens gave (2019)
 Kometernes jul  (2021)
 Sygeplejeskolen (2022)

Referencer

Eksterne henvisninger 
 

Filminstruktører fra Danmark
Personer fra København
Modtagere af Pråsprisen